CELEX: 62016CN0249
Language: hr
Date: 2016-05-02 00:00:00
Title: Predmet C-249/16: Zahtjev za prethodnu odluku koji je 2. svibnja 2016. uputio Oberster Gerichtshof (Austrija) – Saale Kareda protiv Stefan Benkö

22.8.2016   
            
            
               HR
            
            
               Službeni list Europske unije
            
            
               C 305/12
            
         Zahtjev za prethodnu odluku koji je 2. svibnja 2016. uputio Oberster Gerichtshof (Austrija) – Saale Kareda protiv Stefan Benkö
   (Predmet C-249/16)
   (2016/C 305/17)
   Jezik postupka: njemački
   
      Sud koji je uputio zahtjev
   
   Oberster Gerichtshof
   
      Stranke glavnog postupka
   
   
      Podnositelj zahtjeva za reviziju: Saale Kareda
   
      Druga stranka u postupku: Stefan Benkö
   
      Prethodna pitanja
   
   
               1.
            
            
               Treba li članak 7. stavak 1. Uredbe (EU) br. 1215/2012 Europskog parlamenta i Vijeća od 12. prosinca 2012. o nadležnosti, priznavanju i izvršenju sudskih odluka u građanskim i trgovačkim stvarima (1) (kraće: Uredba 1215/2012.) tumačiti na način da je zahtjev za povrat (zahtjev za naknadu/regresni zahtjev), kojeg dužnik iz (zajedničkog) ugovora o kreditu s određenom bankom, koji je sam preuzeo isplatu kredita, podnosi protiv drugog dužnika iz tog ugovora o kreditu, izvedeni (sekundarni) ugovorni zahtjev iz tog ugovora o kreditu?
               U slučaju potvrdnog odgovora na prvo pitanje:
            
         
               2.
            
            
               Određuje li se mjesto izvršenja zahtjeva za povrat (zahtjeva za naknadu/regresnog zahtjeva) jednog dužnika prema drugom dužniku iz ugovora o kreditu koji je temelj za zahtjev
               
                           a.
                        
                        
                           prema članku 7. stavku 1. točki (b) drugoj alineji Uredbe 1215/2012 („pružanje usluga”) ili
                        
                     
                           b.
                        
                        
                           sukladno članku 7. stavku 1. točki (c) u vezi s točkom (a) Uredbe 1215/2012 prema lex causae?
                        
                     
         
               3.
            
            
               U slučaju potvrdnog odgovora na pitanje 2.a.:
               Je li davanje kredita od strane banke karakteristična ugovorna usluga iz ugovora o kreditu i određuje li se onda mjesto izvršenja za pružanje te usluge prema članku 7. stavku 1. točki (b) drugoj alineji Uredbe 1215/2012 prema sjedištu banke, kada je kredit isplaćen isključivo na tom mjestu?
            
         
               4.
            
            
               U slučaju potvrdnog odgovora na pitanje 2.b.:
               Je li za određivanje mjesta izvršenja povrijeđene ugovorne obveze prema članku 7. stavku 1. točki (a) Uredbe 1215/2012 mjerodavan
               
                           a
                        
                        
                           Trenutak podizanja kredita od strane obojice dužnika (ožujak 2007.) ili
                        
                     
                           b.
                        
                        
                           Trenutak u kojem je dužnik koji ima pravo regresa banci isplatio tražbine iz kojih proizlazi njegovo pravo regresa (lipanj 2012.do lipanj 2014.)?
                        
                     
         
      (1)  SL L 351, str. 1. (SL, posebno izdanje na hrvatskom jeziku, poglavlje 19., svezak 11., str. 289.).